STRAVOVACÍ PORIADOK ŠJ ZŠ LADCE

**Strava sa odhlasuje v pracovný deň vopred do 14,30 hod.**

Z dôvodu dodržiavania všeobecne záväzných právnych predpisov pre školské stravovanie / zákon č.245/2008 Z.z./, **nie je možné odhlásiť stravu ráno v daný stravovací deň.**

**V prípade choroby alebo včasného neodhlásenia je možné v prvý deň neúčasti odobrať stravu do obedára, ostatné dni je stravník povinný stravu odhlásiť.**

**Za neodhlásenú a neodobranú stravu sa finančná ani vecná náhrada neposkytuje, spätné odhlásenie stravy nie je možné.**

**Za včasné odhlásenie stravy zodpovedá v plnom rozsahu zákonný zástupca žiaka.**

**Pri odhlásení na dobu neurčitú treba dieťa v pracovný deň vopred do 14.30 prihlásiť.**

**Telefonát alebo mail po 14.30 nebude akceptovaný.**

**Hromadné odhlášky stravy / exkurzie, výlety, škola v prírode,.../ - týždeň vopred.**

Možnosti odhlasovania:

* osobne v ŠJ
* telefonicky na t.č.: 042/4321138
* mailom na adrese: r.mikuskova@zoznam.sk

Výdaj stravy:

**11.00 - 13.45**

Stravná jednotka:

1. stupeň ročník 1. – 4. **1,21 €**
2. stupeň ročník 5. – 9. **1,30 €**

Čiastočná úhrada režijných nákladov: **5,00 € / mesiac /**

Dospelí stravníci **1,41 € + réžia 2,59 € /4,00 €/**

Platba za stravné sa uhrádza do **20. dňa v mesiaci** na účet:

**SK38 5600 0000 0044 9753 7003**

Práva stravníka

* Stravník má právo dostať množstvo stravy, podľa kategórie, v ktorej sa nachádza.
* Má právo na preváženie porcie, ak má podozrenie, že nebola dodržaná uvedená gramáž.
* Stravník ma k dispozícii kompletný inventár / príbor, tanier, pohár,.../, ak nie je vyložený, má právo vypýtať si ho od personálu.
* Stravník má právo sťažovať sa na kvalitu a množstvo jedla u vedúcej ŠJ, u riaditeľa školy, prípadne u dozorkonajúceho učiteľa.
* Stravník má právo na slušné správanie zo strany personálu ŠJ.

 Povinnosti stravníka

* Žiak môže vstúpiť do ŠJ len keď je prítomný pedagogický dozor.
* V ŠJ sa správa slušne a disciplinovane, riadi sa pokynmi dozoru.
* V ŠJ sa zdržiava len nevyhnutne potrebný čas – konzumácia obeda.
* Žiak je zodpovedný za poriadok a čistotu svojho stola.
* Po úmyselnom poškodení inventáru je žiak povinný tento nahradiť.
* Žiaci navštevujúci ŠKD sa stravujú spoločne s vychovávateľkou podľa jej pokynov.
* Stravník je povinný sa slušne správať voči personálu školskej jedálne ako i k svojim spolužiakom.
* Stravník v ŠJ dodržiava protiepidemické opatrenia zamerané na prevenciu prenosu a šírenia nákazy COVID 19.

V Ladcoch 02.09.2022